**sutartis dėl prisijungimo prie VILniaus gedimino technikos universiteto**

**elektroninių knygų rinkinio**

2025 m. birželio d.

Vilnius

**Vilniaus Gedimino technikos universitetas**, įmonės kodas 111950243, atstovaujamas rektoriaus Romualdo Kliuko, veikiančio pagal universiteto statutą (toliau – Vilnius tech) ir **Vilniaus universitetas**, įmonės kodas 211950810, atstovaujamas kanclerio Raimundo Balčiūnaičio, veikiančio pagal 2025-04-01 įgaliojimą Nr. IR-86 (toliau – Vartotojas), toliau šioje sutartyje Vilnius tech ir Vartotojas kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis):

**I. Sutarties objektas**

1. Sutarties objektas – VILNIUS TECH už Sutartyje nustatytą kainą Vartotojui suteikiama elektroninė prieiga prie VILNIUS TECH išleistų elektroninių knygų rinkinio (toliau – Rinkinys).
2. Šios Sutarties 1 p. numatytos teisės Vartotojui suteikiamos nuo užsakyme nurodytos datos 12 – kai mėnesių.

**II. Sutarties kaina IR ATSISKAITYMO SĄLYGOS**

1. Šiai Sutarčiai taikoma fiksuoto įkainio kainodara.
2. Maksimali sutarties vertė be PVM yra 15000,00 Eur (penkiolika tūkstančių eurų, 00 ct). 9 % (devynių procentų) PVM sudaro 1350,00 Eur (tūkstantis trys šimtai penkiasdešimt eurų, 00 ct). Sutarties vertė su PVM – 16350,00 Eur (šešiolika tūkstančių trys šimtai penkiasdešimt eurų, 00 ct).
3. Elektroninių knygų įkainiai: vienetas – 12,- Eur + PVM, el. leidinių rinkinys (iki 100 vnt.) – 800,- Eur + PVM, el. leidinių rinkinys (iki 300 vnt.) – 2100,- Eur +PVM, visa kolekcija (+/– 730 vnt. el. leidinių) – 3250,- Eur + PVM.
4. Sutarties galiojimo laikotarpiu kartą per 12 mėnesių VILNIUS TECH gali keisti įkainius.
5. Maksimali Sutarties kaina yra galutinė ir nekinta visą Sutarties galiojimo laikotarpį, išskyrus PVM pasikeitimo atvejį. Jeigu Sutarties vykdymo metu pasikeičia (padidėja arba sumažėja) PVM tarifas, Sutarties kaina atitinkamai didinama arba mažinama. Atskiras raštiškas susitarimas dėl Sutarties kainos pakeitimo nebus pasirašomas. Pagal šį Sutarties punktą perskaičiuota Sutarties kainos dalis nurodoma sąskaitoje faktūroje.
6. Vartotojas Rinkinį užsako 12 mėnesių terminui, pateikdamas užsakymą raštu, el. paštu ebooks@vilniustech.lt, pagal pateiktas formas (Sutarties priedai Nr. 1, Nr. 2).
7. Vartotojas įsipareigoja apmokėti Užsakymą per 30 dienų po VILNIUS TECH PVM sąskaitos faktūros pateikimo informacinės sistemos „SABIS“ priemonėmis dienos.

**III. Šalių įsipareigojimai ir teisės**

1. VILNIUS TECH įsipareigoja:

10.1. suteikti Vartotojui šios Sutarties 1 p. nurodytas teises Sutartyje nurodytu laikotarpiu;

10.2. sudaryti Vartotojui galimybę pačiam analizuoti statistinius duomenis apie prisijungimus prie Rinkinio arba pagal poreikį pateikti statistinius duomenis apie prisijungimus prie Rinkinio per 5 darbo dienas nuo tokio Vartotojo prašymo gavimo dienos;

10.3. skirti Jurgitą Levickienę (tel., el. paštas), atsakingu už sutarties techninių klausimų sprendimą;

10.4. paslaugas teikti vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. papunkčiu, t.y. perkama tik nematerialaus pobūdžio (intelektinė) paslauga – elektroninių knygų duomenų bazių paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos;

10.5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

1. Vartotojas įsipareigoja:

11.1. laiku ir šioje Sutartyje nustatyta tvarka atsiskaityti su VILNIUS TECH;

11.2. naudodamasis šia Sutartimi suteiktomis teisėmis, neperleisti (atlygintinai ar neatlygintinai) prieigos prie Rinkinio ar Rinkinio administravimo galimybės trečiosioms šalims;

11.3. skirti Rūtą Sarmolotovienę, tel., el. paštas atsakingu asmeniu už sutarties vykdymą;

11.4. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

1. Sutartimi elektronines knygas leidžiama naudoti laikantis jų talpinimo platformoje nustatytų apribojimų.

**IV. SUTARTINĖ ATSAKOMYBĖ**

1. Vartotojas, laiku nesumokėjęs už suteiktas teises (Sutarties 9 p.), VILNIUS TECH pareikalavus, moka 0,05 % Užsakymo sumos dydžio be PVM delspinigius už kiekvieną uždelstą dieną.
2. Pavėlavęs laiku suteikti šioje Sutartyje nurodytas teises, kaip nurodyta sutarties 2. p., Vartotojui pareikalavus, VILNIUS TECH moka 0,05 % delspinigius nuo Užsakymo vertės už kiekvieną uždelstą dieną.
3. Netesybų sumokėjimas neatleidžia šalių nuo prievolių pagal šią sutartį tinkamo įvykdymo.
4. Šalys neatsako už šioje sutartyje prisiimtų įsipareigojimų nevykdymą arba netinkamą vykdymą, jeigu jos įrodo, kad sutarties įsipareigojimai neįvykdyti ar netinkamai įvykdyti dėl nenugalimos jėgos (*force majeure*) aplinkybių. Nenugalimos jėgos aplinkybės buvimas nustatomos Lietuvos Respublikos teisės aktų nustatyta tvarka. Apie nenugalimos jėgos aplinkybes sutarties šalis privalo pranešti nedelsiant, bet ne vėliau kaip 5 dienos nuo šių aplinkybių atsiradimo dienos, priešingu atveju ši šalis bus atsakinga už sutartinių įsipareigojimų neįvykdymą. Jeigu nenugalimos jėgos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas.

**V. SUTARTIES GALIOJIMAS, KEITIMAS, PAPILDYMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja iki 2030 m. birželio 27 d.. , bet ne ilgiau nei bus pasiekta maksimali sutarties vertė.
2. Bet kokie šios Sutarties pakeitimai ar papildymai daromi raštu ir tinkamai pasirašomi šalių įgaliotų atstovų. Visi rašytiniai šalių susitarimai tampa neatsiejamomis Sutarties dalimis.
3. Ši Sutartis gali būti nutraukta:

19.1. raštišku abiejų šalių susitarimu;

19.2. Lietuvos Respublikos civilinio kodekso ir kitų teisės aktų numatytais pagrindais;

19.3. Viešųjų pirkimų įstatymo 90 straipsnyje nustatytais pagrindais ir tvarka;

19.4. kiekviena iš šalių turi teisę nutraukti sutartį prieš terminą, tuo atveju, jeigu kita sutarties šalis pažeidžia bet kurią šios sutarties nuostatą bei po raštiško pranešimo apie tai per protingą terminą, kuris negali būti ilgesnis nei 7 kalendorinės dienos, sutarties pažeidimo nepašalina. Šiuo atveju sutartį nutraukusi šalis turi teisę reikalauti, kad sutartį pažeidusi šalis sumokėtų 5 proc. dydžio baudą nuo maksimalios sutarties vertės bei atlygintų kitus patirtus tiesioginius nuostolius;

19.5. kiekviena iš sutarties šalių turi teisę nutraukti sutartį vienašališkai apie tai prieš 30 kalendorinių dienų pranešus kitai sutarties šaliai.

1. Sutarčiai nutrūkus ne dėl VILNIUS TECH kaltės, Vartotojui sumokėti pinigai negražinami..

**VI. KITOS SĄLYGOS**

1. Vartotojas paskiria darbuotoją, atsakingą už Sutarties ir pakeitimų paskelbimą pagal LR Viešųjų pirkimų įstatymo 86 straipsnio 9 dalies nuostatas: Diana Sugintienė, pirkimų specialistė, el.p. diana.sugintiene@cr.vu.lt
2. Sutarties šalys neturi teisės perduoti trečiai šaliai teisių ir įsipareigojimų kylančių iš šios sutarties.
3. Šalys įsipareigoja užtikrinti visišką iš viena kitos gautos ar sužinotos sutarties vykdymo metu informacijos slaptumą ir neperduoti jos tretiesiems asmenims be raštiško kitos šalies sutikimo. Ši sutarties sąlyga lieka galioti ir po sutarties galiojimo pabaigos.
4. Vykdydamos Sutartį Šalys įsipareigoja asmens duomenų tvarkymą vykdyti teisėtai, laikydamosi 2016 m. balandžio 27 d priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
5. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis, sprendžiami Lietuvos Respublikos teisės aktų nustatyta tvarka Lietuvos Respublikos teismuose.
6. Jeigu keičiasi sutartį pasirašiusios šalies rekvizitai, šalis privalo nedelsiant apie tai informuoti kitą šalį. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos šalies veiksmai, atlikti pagal paskutinius jai žinomus rekvizitus, neatitinka sutarties sąlygų arba kad ji negavo pranešimų, siųstų pagal tuos rekvizitus.
7. Visi kiti šia sutartimi nesureguliuoti Sutarties vykdymo klausimai sprendžiami vadovaujantis Lietuvos Respublikoje galiojančiais norminiais teisės aktais.
8. Sutartis pasirašoma kvalifikuotais elektroniniais parašais.

**VII. Sutarties priedai**

1. Sutarties priedai, kurie yra neatskiriama sutarties dalimi:

29.1. Sutarties priedas Nr. 1 – VILNIUS TECH prenumeruojamų elektroninių knygų sąrašas (forma), 1 lapas;

29.2. Sutarties priedas Nr. 2 – Vartotojo IP adresai ir / ar unikalūs prisijungimo duomenys (forma), 1 lapas.

**VIII. Šalių juridiniai adresai IR PARAŠAI**

30. Visa su šia Sutartimi susijusi korespondencija ir pranešimai turi būti rašomi lietuvių kalba ir siunčiami šiais adresais:

|  |  |  |
| --- | --- | --- |
| **Vilniaus Gedimino technikos universitetas**  |  | **Vilniaus universitetas** |
| Saulėtekio al. 11, 10223 VilniusĮmonės kodas 111950243PVM mokėtojo kodas LT119502413A. s. LT39 7044 0600 0031 7750AB SEB bankas, Tel. +370 5 274 5030El. paštas vilniustech@vilniustech.lt |  | Adresas: Universiteto g. 3, LT-01513 VilniusĮmonės kodas 211950810PVM mokėtojo kodas LT119508113A. s. LT24 7044 0600 0110 1392Bankas AB SEBTel.+37052687000El. paštas infor@cr.vu.lt  |
| RektoriusRomualdas Kliukas |  | KanclerisRaimundas Balčiūnaitis  |

Sutarties dėl prieigos prie VILNIUS TECH

 elektroninių knygų rinkinio

1 priedas

**VILNIUS TECH PRENUMERUOJAMŲ ELEKTRONINIŲ KNYGŲ SĄRAŠAS (FORMA)**

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Autorius | Leidimo metai | eISBN | DOI |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| **Vilniaus Gedimino technikos universitetas** |  | **Institucijos pavadinimas** |
|  |  |  |
| RektoriusRomualdas Kliukas |  | KanclerisRaimundas Balčiūnaitis |

Sutarties dėl prieigos prie VILNIUS TECH

 elektroninių knygų rinkinio

2 priedas

**VARTOTOJO IP ADRESAI IR / AR UNIKALŪS PRISIJUNGIMO DUOMENYS (FORMA)**

|  |  |
| --- | --- |
| **Eil.Nr.** | **IP adresai** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
| **Prisijungimo vardas** | **Slaptažodis** |
|  |  |
|  |  |
|  |  |

|  |  |  |
| --- | --- | --- |
| **Vilniaus Gedimino technikos universitetas** |  | **Institucijos pavadinimas** |
|  |  |  |
| RektoriusRomualdas Kliukas |  | KanclerisRaimundas Balčiūnaitis |